# Általános információk:

**Tanterv:** Településmérnöki szak (MSc)

**Tantárgy neve: A műemléki környezet és a**

**mai építészet kapcsolata**

**Tantárgy kódja:** EPM415ML-EA-00

**Szemeszter:** 3

**Kreditek száma:** 2

**A heti órák elosztása:** 2/0/0

**Értékelés:** vizsga (v)

**Előfeltételek: -**

Tantárgy felelős: Dr. Tiderenczl Gábor, egyetemi docens

Iroda: 7624 Magyarország, Pécs, Boszorkány u. 2. B-332

E-mail: gtideren@gmail.com

Telefon: +36 30-5026842

Oktató: Dr. Tiderenczl Gábor, egyetemi docens

Iroda: 7624 Magyarország, Pécs, Boszorkány u. 2. B-332

E-mail: gtideren@gmail.com

Telefon: +36 30-5026842

## Tárgyleírásh

|  |
| --- |
| A szemeszter első előadásai a tárgy megalapozásaként a városépítészeti alaktan kérdéseivel foglalkoznak, így a tömeg- és térorientált városépítészettel, a települések elemeivel és a térszervezés típusaival. A szemeszter alatt a hallgatók további elméleti előadásokon keresztül ismerik meg a városépítészet történeti korszakait, a kortárs építészet és a városépítészet alapjait, jellemzőit, irányzatait, filozófiáját, az egyes irányzatok kiemelkedő képviselőit, a folyamatokat befolyásoló trendeket, a kortárs építészet és városépítészet viszonyulását a történeti korok építészetéhez, a városrehabilitáció és városmegújulás kérdéseit. Az előadások mellett gyakorlati feladat is foglalkozik a kortárs építészet megjelenésének kérdéseivel és problémáival műemléki környezetben, történeti városrészekben vagy azok közelében. |

## Oktatás célja

A tantárgy célja, hogy a hallgatók az előadások során megismerkedjenek a XX. és XXI. század építészetének és városépítészetének hátterével, jellemzőivel, alaktanával, összefüggéseivel, vonatkozó tervezési elvekkel, esztétikai kritériumokkal, a kortárs építészet és városépítészet és a történeti városrészek és műemléki környezet kapcsolatának kérdéseivel.

## Tantárgy tartalma

|  |
| --- |
| **Az előadások témái:**   * A kortárs városépítészet alapjai: fogalmak, városépítészeti alaktan, települések elemei, tömeg- és térorientált városépítészet, városelméletek, * A térszervezés típusai: centrális, lineáris és kitöltő jellegű térszervezés. * Városépítészeti gondolkodás típusai, városépítészeti irányzatok és filozófia. * A városépítészet történeti korszakai (XV.-XX. sz.). A XX. századi építészet szellemi hátterének, alapvető elveinek és jellemzőinek áttekintése, épületek, alkotók, építészeti irányzatok, illetve az építészeti kritika szempontjainak bemutatása. * Városfejlesztési akciók múltja és jelene. A XX. sz.-i városfejlesztés történeti háttere, történeti városok akciószerű fejlesztésének történeti példái. Városfejlesztési akciók az elmúlt évtizedekben és napjainkban: a francia modell és hazai alkalmazása. * Városépítészeti együttesek és a rehabilitáció városépítészete, történeti városrészek megújítása, a megújítás típusai. * Kortárs építészet és városépítészet történeti városrészekben és műemléki környezetben, külföldi példák értékelése, a városépítészet mai kérdései és a jövő lehetőségei.   A félévben a hallgatók feladata egy **esettanulmány készítése** a kortárs építészet, ill. városépítészet és a műemléki környezet kapcsolatáról.  A félév **írásbeli vizsgával** zárul ahol az elméleti törzsanyag kerül számonkérésre. |

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a féléves feladat határidőre való elkészítése és órai prezentációja. A tantárgy írásbeli vizsgával zárul a vizsgaidőszakban a hallgatókkal előre egyeztetett időpontban.

**Az ismeretek értékelése:**

Vizsga jegy megszerzése:

- Az előadásokon való aktív részvétel a TVSZ alapján (min. 70%);

- Féléves tanulmány feladat prezentációja;

- Vizsga: elméleti kérdések kifejtése.

Órai jelenlét: 20 pont

Féléves feladat és prezentációja: 50 pont

Vizsga: 30 pont

**Megszerezhető maximum pont**: **100p**

85 p – 100 p 100% A (5, jeles)   
71 p – 84 p 84% B (4, jó)   
60 p – 70 p 70% C (3, közepes)   
50 p – 59 p 59% D (2, elégséges)   
0 p – 49 p 49% F (1, elégtelen)

## Kötelező irodalom

* Órai előadások ppt anyagai
* Meggyesi, Tamás (2009) Városépítészeti alaktan, Budapest: Terc Kft.
* Lukovich Tamás: A posztmodern kor városépítészetének kihívásai. Pallas Kiadó, Budapest, 2001.
* Tóth Zoltán. Az Európai városépítés története. Egyetemi jegyzet. PTE PMMIK, Pécs. 2012.

## Ajánlott irodalom

**Könyvek:**

* Tóth Zoltán (2004) Települési Ismeretek, Pécs: Ponte Press Kiadó
* Meggyesi Tamás: A 20. század urbanisztikájának útvesztői. TERC Kiadó Budapest, 2005.
* Benkő Melinda & Fonyódi Mariann (2009). Global city
* Kortárs európai városépítészet, Budapest: Terc Kft, ISBN: 9789639535480
* Nagy Béla (2005) A település, az épített világ, Budapest: B+V Lap- és Könyvkiadó Kft.
* Louis Mumford: A város a történelemben. Gondolat Kiadó Budapest, 1985.
* Granasztói Pál: Építészet, Városépítészet, Társadalom
* Granasztói Pál: Ember és látvány városépítészetünkben
* Ráday Mihály: Unokáink sem fogják látni
* Vukoszávlyev Zorán, Szentirmai Tamás: Kortárs portugál építészet
* Jodido, Philiph: Architecture Now 1-8, Taschen Kiadó

**Folyóíratok:**

* Architectural Record (archrecord.construction.com)
* Arquitectora Viva (arquitecturaviva.com)
* Domus (domusweb.it)
* The Architectural Review (arplus.com)
* A10 (a10.eu)
* Detail (detail.de)
* Internimagazine (internimagazine.it)
* Architonic (architonic.com)
* Frame (framemag.com)
* Future (arqfuture.com)

**Internetes csatornák:**

* www.world-architects.com
* www.campobaeza.com
* www.barqo.cl
* www.arcspace.com
* www.archinect.com
* www.archdaily.com

## Oktatási módszer

A tantárgy folyamatos kommunikáción alapszik az oktatók és a hallgatók között. Módszer:

1. Ppt vetített órai előadások és ahhoz kapcsolódó beszélgetések.

2. Önálló otthoni munka, kutatás, adatgyűjtés, elemzés (féléves feladathoz, vizsgára…)

# Részletes tantárgyi program és követelmények

## Feladatok és követelményrendszerük

## Féléves feladat

**Esettanulmány készítése:** Egy esettanulmány készítése és órai bemutatása a kortárs építészet vagy városépítészet és egy történeti városrész, műemléki környezet kapcsolatáról. Az esettanulmány lehet egy kiválasztott példa (helyszín) elemzése különböző szempontokból vagy egy kiválasztott problémakör, illetve lehetséges megoldások bemutatása több különböző példával alátámasztva.

## Program heti bontásban

|  |  |
| --- | --- |
| **1.alkalom** |  |
| 2. hét | Előadás |
| Metodika | ppt prezentáció |
| Szeptember 16. | Bevezetés: A kurzus programjának és a kapcsolódó feladatnak átfogó bemutatása.  **1. Előadás: Történeti települések vizsgálata és fejlesztése.**  Történeti városépítészeti együttesek archetípusai (az organikus városépítészet öröksége, városépítészeti együttesek idegen városszövetben, tervezett történeti városok, a tengelyek városépítészete. Történeti városrészek megújítása. A megújítás típusai: rehabilitáció, restauráció, revitalizáció, rekonstrukció. Közterületek rehabilitációja, akciószerű rehabilitáció, tömbrehabilitáció, utcák menti rehabilitáció, átépítés és újjáépítés. Kortárs építészet és városépítészet történeti városrészekben és műemléki környezetben, külföldi példák értékelése. |

|  |  |
| --- | --- |
| **2.alkalom** |  |
| 4. hét | Előadás & gyakorlat |
| Metodika | ppt prezentáció |
| Szeptember  30. | **2. Előadás: A kortárs városépítészet alapjai I**.  Az építészet és a városépítészet fogalma. A tömeg (az épített környezet elemei) és a tér (külső terek archetípusai), valamint a kettő viszonya. Zártság és nyitottság kérdései. Tömeg- és térorientált városépítészet. A települések elemei**:** épületek és épületcsoportok, utcák és terek típusai, a települési szövet.  **Gyakorlat:** a féléves feladatok témáinak bemutatása, konzultációja |

|  |  |
| --- | --- |
| **3.alkalom** |  |
| 6. hét | Előadás |
| Metodika | ppt prezentáció |
| Október 14. | **3. Előadás: A kortárs városépítészet alapjai II.**  A térszervezés típusai. Városelméletek. A térszervezés morfológiája. Centrális irányultságú térszervezés: városi tér, mint oriens; a központi hely; főutca; utak kereszteződése; centrális szimbolikus alaprajz. Lineáris térszervezési rendszerek: Az utcasortól a lineáris térsávig. Az utca, mint növekedési modul. Az utca, mint hálózati rendszer (sugaras-gyűrűs, bordás, ágas…), lineáris térsávok hálózata, a szimmetriatengelyre történő térrendezés, tengelyre szervezett együttesek szövedéke. Kitöltő jellegű térszervezési rendszerek: Halmazok  (nyílt és zárt, geomorf halmazok), szövetszerű morfológiák (rostos, integrált és hálós szövetek); tömbös rendszerek (zárt és nyitott tömbök, tömbök tengelyes sorolása). |

|  |  |
| --- | --- |
| **4.alkalom** |  |
| 8. hét | Előadás |
| Metodika | ppt prezentáció |
| Október 28. | **4. Előadás**: **A kortárs városépítészet alapjai III.**  A városépítészeti gondolkodás típusai. Városépítészeti irányzatok és filozófia. A racionalista városépítészeti gondolkodás szellemi háttere, képviselői, további irányzatai (neoracionalizmus, dekonstruktivizmus). Az empirista városépítészeti gondolkodás szellemi háttere, képviselői, további irányzatai (neoempirizmus, posztmodern, decentralizmus…). Az emberi tényezők (igények, státusz, életmód). Reagáló környezet alapjai. |

|  |  |
| --- | --- |
| **5.alkalom** |  |
| 10. hét | Előadás |
| Metodika | ppt prezentáció |
| November  11. | **5. Előadás:** **XX. századi építészet és urbanisztika**.  A városépítészet történeti korszakai az ipari forradalom korszakától (XV.-XX. sz.). A XX. századi urbanisztikai gondolkodás forrásai. A szecesszió építészete. A chicagói iskola. A modern építészet és városépítészet kialakulása, művészeti háttere, legfőbb mesterei (Walter Gropius, Mies Van der Rohe, Frank Lloyd Wright, Aalvar Alto, Le Corbusier…). A modern városépítészet arcai (kertváros, lakótelep, új városközpontok). |

|  |  |
| --- | --- |
| **6.alkalom** |  |
| 12. hét | Előadás |
| Metodika | ppt prezentáció |
| November 25. | **6. Előadás: Városfejlesztési akciók múltja és jelene, a rehabilitáció városépítészete.**  A XX. sz.-i városépítészet és városfejlesztés történeti háttere. A komplex városfejlesztés európai történeti példái: Párizs, Budapest, Bécs, Barcelona városfejlesztése. Városfejlesztés a II. világháború utáni évtizedekben. Városfejlesztés Franciaországban és annak hatása a hazai gyakorlatban. Városfejlesztés Magyarországon az EU támogatásával. A francia modell alkalmazása, városmegújulási akciók Budapesten.  A városfejlesztés jövője Magyarországon. |

|  |  |
| --- | --- |
| **7.alkalom** |  |
| 14. hét | Gyakorlat |
| Metodika | ppt prezentáció |
| December 09. | **A féléves esettanulmány feladatok bemutatása és értékelése** |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban. Dr. Tiderenczl Gábor

Pécs, 2022.09.05. tantárgyfelelős